section_heading: Radnja
paragraph_text: Koala Buster je ravnatelj kazališta koje proživljava teško razdoblje. Kako bi oživio kazalište koje je u potpunosti zapušteno, organizira natjecanje u pjevanju, a pobjednika očekuje velika novčana nagrada. Među svim natjecateljima posebno se istakne pet neobičnih likova: umišljeni miš koji je ujedno i ovisnik o kocki, plašljiva slonica koja ima strah od javnih nastupa, mama svinja koju doma čeka 25 praščića, mladi gorila koji želi skupiti novce kako bi oslobodio tatu iz zatvora te punk-rock dikobrazica koja želi pjevati sama, a ne u bendu.